rejauldu/bengali-wikipedia huggingface dataset:
থাম্ব| উপরে কোন নকশা ছাড়াই একটি দাকিমাকুরা দাকিমাকুরা () হল জাপানে প্রচলিত এক ধরনের বড় বালিশ যার খোলে সাধারণত অ্যানিমে (জাপানি কার্টুন) চরিত্রগুলিকে চিত্রিত করা থাকে। শব্দটিকে প্রায়শই ইংরেজিতে বডি পিলো (দেহাবয়ব যুক্ত বালিশ), ওয়াইফু (স্ত্রী) পিলো, বা হাসব্যান্ডো (স্বামী) বালিশ হিসাবে অনুবাদ করা হয়। জাপানে, দাকিমাকুরা পশ্চিমা অর্থোপেডিক বডি পিলোর অনুরূপ, এবং সাধারণত জাপানের অল্পবয়স্করা একে "সুখ বস্তু" হিসাবে ব্যবহার করে থাকে।  ব্যুৎপত্তি দাকিমাকুরা শব্দটি দুইটি জাপানি শব্দ দাকি ( "আলিঙ্গন") ও মাকুরা (, "বালিশ") যোগ করে সৃষ্টি করা হয়েছে।   ইতিহাস  থাম্ব| একটি দাকিমাকুরা চরিত্রে মিরাই সুয়েনাগা ১৯৯০-এর দশকের শেষে এবং ২০০০-এর দশকের শুরুর দিকে দাকিমাকুরা বালিশগুলি অ্যানিমে, মাঙ্গা ও আন্তর্জালভিত্তিক লাইফস্টাইল ওতাকু সংস্কৃতির অনুষঙ্গ হয়ে দাঁড়ায়। এর অংশ হিসাবে বিভিন্ন অ্যানিমে বা ভিডিও খেলাগুলির জনপ্রিয় চরিত্রের অতি-আদিরসাত্মক ভঙ্গিমায় আঁকা বিশোজো এবং বিশোনেনের শুয়ে থাকা ছবিগুলি বালিশের খোলে ছাপানো হয়। প্রথম দিকের দাকিমাকুরা খোলগুলির সিংহভাগই বাজারে এনেছিল জাপানি কোম্পানি কসপা। কসপা হল জনপ্রিয় কাল্পনিক চরিত্রের সঙ্গে সংশ্লিষ্ট বিভিন্ন পণ্য এবং পোশাক নির্মাতা প্রতিষ্ঠান, যেটি ২০১৮ সাল পর্যন্ত অফিসিয়াল দাকিমাকুরা কভার প্রকাশ করে চলেছে।Dakimura pillows on Pillow Professional  যদিও দাকিমাকুরাকে কখনও কখনও "ডাচ স্ত্রী" বলা হয়, তবে এই শব্দগুচ্ছের মূল অর্থ চিকুফুজিন বা "বাঁশের স্ত্রী" সমার্থক। ইটা-সুপো এবং এর মাসকট রিনা মাকুরাবাকে যুক্ত করে ২০১৫ সাথে প্রথম কথা বলা কিছু দেহাবয়ব যুক্ত বালিশ উদ্ভাবন করেছিলেন কিউশু ইনস্টিটিউট অব টেকনোলজির প্রাক্তন গবেষক কোইচি উচিমুরা।    মাপ  দুটি প্রধান আকারে দাকিমাকুরা  পাওয়া যায়।  দৈর্ঘ্যে একটি  প্রস্থ (  পরিধি)।  ২০০০ এর দশকের মাঝামাঝি সময়ের আগ পর্যন্ত দাকিমাকুরা  কেবল একটি মাপে পাওয়া যেত ()। ২০০০-এর দশকের শেষের দিক থেকে  মাপের দাকিমাকুরা-ও পাওয়া যাচ্ছে। বিমানযোগে পুলিন্দা বা পার্সেল পাঠানোর ওজন সীমা দুই কিলোগ্রামের নিচে হওয়ার ফলে ডাকযোগে প্রেরণের খরচ নেমে এসেছে, ফলে এটি দিনদিন জনপ্রিয় হয়ে উঠছে। জনপ্রিয়তা বৃদ্ধির ফলে বিভিন্ন উচ্চতা এবং বয়সের ব্যবহারকারীর সঙ্গে খাপ খাইয়ে নেওয়ার জন্য দাকিমাকুরার নতুন মাপ তৈরি করা হয়েছে। বাজারে অনেকগুলি মাপের দাকিমাকুরা পাওয়া গেলেও তাদের মধ্যে সবচেয়ে জনপ্রিয় পাঁচটি মাপ হল: ১৮০x৬০, ১৭০x৬০, ১৬০x৬০, ১৫০x৫০ এবং ১৪০x৪০ সেমি।   প্রেম-বালিশ  প্রেম-বালিশ হল দাকিমাকুরা-র একটি বিশেষ ধরন যা সাধারণত পূর্বনির্ধারিত ভঙ্গিমায় জনপ্রিয় চরিত্রের আদলে বানানো হয়। সেগুলিতে বিভিন্ন অ্যানিমে চরিত্র, পশম চরিত্র, বা খোলামেলা যৌন চলচ্চিত্র অভিনেতাদের ছবি থাকতে পারে।  আরও দেখুন  এক বিছানায় ঘুমানো  যৌন পুতুল  পাশবালিশ  বাঁশের বউ  তথ্যসূত্র  বহিঃসংযোগ    বিষয়শ্রেণী:বালিশ বিষয়শ্রেণী:জাপানি উদ্ভাবন
শায়েস্তাগঞ্জ উপজেলা বাংলাদেশের হবিগঞ্জ জেলার একটি প্রশাসনিক এলাকা। বর্তমানে বাংলাদেশের সবচেয়ে ক্ষুদ্রতম উপজেলা এটি।   ইতিহাস   সিপাহসালার সৈয়দ নাসির উদ্দীন শ্রীহট্ট বিজেতা হযরত শাহ জালালের অন্যতম সঙ্গী ও অনুসারী ছিলেন। তিনি সিলেট অভিযানে প্রেরিত মুসলিম বাহিনীর প্রধান সেনাপতি ছিলেন। ১৩০৪ খ্রিষ্টাব্দে সিলেটের ইতিহাসে বহুল আলোচিত তরফ রাজ্য তার মাধ্যমে বিজিত হয়। সিলেট বিভাগের হবিগঞ্জ জেলার চুনারুঘট উপজেলার মুড়ারবন্দ নামক স্থানে সিপাহসালার সৈয়দ নাসির উদ্দীনের পবিত্র মাজার অবস্থিত। দেশের দূরদূরান্ত থেকে প্রতিদিন হাজার হাজার দর্শনার্থীর আগমন ঘটে এ মাজারে। তার জন্ম ও মৃত্যুর তারিখ সম্পর্কে জীবনী গ্রন্থে আনুমানের ভিত্তিতে ১২৫০ সালে জন্ম হয়েছে এবং শাহ জালালের মৃত্যুর পূর্বে (১৩৪৬ খ্রিষ্টাব্দের পূর্বে) তিনি মৃত্যুবরণ করেন। এ পর্যন্ত তার বংশের ১৩০টি পরিবারের সন্ধান পাওয়া গেছে।  ১৯১০ খ্রিষ্টাব্দে প্রকাশিত অচ্যুতচরণ চৌধুরী তত্ত্বনিধি কর্তৃক লিখিত "শ্রীহট্টের ইতিবৃত্ত" গ্রন্থ পূর্বাংশ। বইয়ের তথ্যমতে, সিপাহসালার সৈয়দ নাসির উদ্দীনের অধস্তন নবম বংশধর লস্করপুর হাবেলী নিবাসী সৈয়দ হামিদ রাজার পুত্র ছিলেন সৈয়দ শায়েস্তা মিয়া। প্রায় তিনশত বছর পূর্বে খোয়াই নদীর পশ্চিম তীরে সৈয়দ শায়েস্তা মিয়ার নামে একটি হাট বা বাজার স্থাপন করা হয়। প্রথমে এ বাজারটি শায়েস্তা মিয়ার বাজার নামে পরিচিতি পেলেও কালক্রমে বাজার থেকে গঞ্জে পরিণত হয়। বর্তমান শায়েস্তাগঞ্জ পুরান বাজারই হচ্ছে মূল শায়েস্তা মিয়ার বাজার। উপনিবেশিক শাসন কালে (অবিভক্ত ভারতে) তৎকালীন ব্রিটিশ সরকার কর্তৃক আসাম-বেঙ্গল রেলওয়ের মাধ্যমে ১৯০৩ সালে শায়েস্তাগঞ্জ রেলওয়ে স্টেশন স্থাপন করা হয়, (যা বর্তমানে বাংলাদেশের পূর্বাঞ্চল আখাউড়া-কুলাউড়া-ছাতক লাইন রেলপথের অংশ) এবং পরবর্তীতে এই রেলওয়ে স্টেশন হতে ১৯২৮-২৯ সালে হবিগঞ্জ বাজার-শায়েস্তাগঞ্জ-বাল্লা রেলপথ সংযোগ ফাঁড়ি স্থাপন করে রেল চলাচল শুরু হলে, উক্ত রেলওয়ে স্টেশনটি একটি জংশন রেলওয়ে স্টেশনে রুপান্তরিত হয়। ফলে শায়েস্তাগঞ্জ বাজারটি সম্প্রসারিত হয়ে রেলওয়ে জংশন স্টেশন সংলগ্ন দাউদনগরে (দাউদনগরের জমিদার সৈয়দা ধন বিবি ওয়াকফ এস্টেটের অন্তর্ভুক্ত) আরেকটি বাজারের গোড়াপত্তন হয়।   বাংলাদেশ স্বাধীনতা পরবর্তীতে ১৯৯৮ সালে শায়েস্তাগঞ্জ পৌরসভা গঠিত হয়, এবং ২০১৩ সাল থেকে দেশের একটি 'প্রথমশ্রেণির পৌরসভা' হিসাবে পরিগণিত হয়।  ২০ নভেম্বর ২০১৭ সালে তৎকালীন সাবেক প্রধানমন্ত্রী শেখ হাসিনার সভাপতিত্বে অনুষ্ঠিত প্রশাসনিক পুনর্বিন্যাস-সংক্রান্ত জাতীয় বাস্তবায়ন কমিটির বৈঠকে ৪৯২তম উপজেলা হিসেবে শায়েস্তাগঞ্জকে অনুমোদন দেওয়া হয়।   অবস্থান ও আয়তন  শায়েস্তাগঞ্জ  উপজেলার আয়তন ৬৬.৯৩ বর্গকিলোমিটার।   প্রশাসনিক এলাকা  শায়েস্তাগঞ্জ উপজেলায় বর্তমানে ১টি পৌরসভা ও ৩টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম শায়েস্তাগঞ্জ থানার আওতাধীন।  পৌরসভা:  শায়েস্তাগঞ্জ  ইউনিয়নসমূহ:  ০১নং শায়েস্তাগঞ্জ  ০২নং নুরপুর  ০৩নং অলিপুর  উপজেলা চেয়ারম্যান ১৯ জুন, ২০১৯ তারিখে অনুষ্ঠিত পঞ্চম ধাপের উপজেলা পরিষদ নির্বাচনে আওয়ামীলীগের মনোনীত প্রার্থী আব্দুর রশিদ তালুকদার ইকবাল ১৬,৯৩৬ ভোট পেয়ে প্রথম উপজেলা চেয়ারম্যান হিসাবে নির্বাচিত হন। ১১ জুলাই ২০১৯, সিলেট বিভাগীয় কমিশনারের কার্যালয়ে শপথ গ্রহণের মাধ্যমে উক্ত উপজেলার দায়িত্বভার গ্রহণ করেন।   তথ্যসূত্র    বহিঃসংযোগ   বিষয়শ্রেণী:শায়েস্তাগঞ্জ উপজেলা বিষয়শ্রেণী:হবিগঞ্জ জেলার উপজেলা বিষয়শ্রেণী:হবিগঞ্জ জেলা
জেরেমি আলিয়াদিয়ের () (জন্ম ৩০শে মার্চ, ১৯৮৩, রঁবুইয়ে, ফ্রান্স) একজন ফরাসি ফুটবলার। তিনি বর্তমানে ইংলিশ প্রিমিয়ার লিগের মিড্‌ল্‌সব্রো দলে খেলে থাকেন।  বিষয়শ্রেণী:জীবিত ব্যক্তি বিষয়শ্রেণী:১৯৮৩-এ জন্ম বিষয়শ্রেণী:প্রিমিয়ার লিগের খেলোয়াড় বিষয়শ্রেণী:আর্সেনাল ফুটবল ক্লাবের খেলোয়াড় বিষয়শ্রেণী:মিডলজব্রা ফুটবল ক্লাবের খেলোয়াড় বিষয়শ্রেণী:ওয়েস্ট হ্যাম ইউনাইটেড ফুটবল ক্লাবের খেলোয়াড় বিষয়শ্রেণী:উলভারহ্যাম্পটন ওয়ান্ডারার্স ফুটবল ক্লাবের খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:ফেরনঁ সাস্ত্রে জাতীয় প্রযুক্তি কেন্দ্রের খেলোয়াড় বিষয়শ্রেণী:ফ্রান্সের অনূর্ধ্ব-২১ আন্তর্জাতিক ফুটবলার বিষয়শ্রেণী:সেল্টিক ফুটবল ক্লাবের খেলোয়াড় বিষয়শ্রেণী:ফুটবল ক্লাব লরিয়াঁর খেলোয়াড় বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:কাতার স্টার্স লিগের খেলোয়াড় বিষয়শ্রেণী:ফরাসি প্রবাসী পুরুষ ফুটবলার বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:ইংল্যান্ডে ফরাসি প্রবাসী ক্রীড়াবিদ বিষয়শ্রেণী:সুইস বংশোদ্ভূত ফরাসি ব্যক্তি বিষয়শ্রেণী:পুরুষ ফুটবল ফরোয়ার্ড বিষয়শ্রেণী:২১শ শতাব্দীর ফরাসি পুরুষ ক্রীড়াবিদ বিষয়শ্রেণী:ফরাসি পুরুষ ফুটবলার
এডয়ার্ড লাউরি টাটম (১৪ ডিসেম্বর ১৯০৯ - ৫ নভেম্বর ১৯৭৫)একজন মার্কিন জিনবিজ্ঞানী। তিনি ১৯৫৮ সালে চিকিৎসাবিজ্ঞানে নোবেল পুরস্কার লাভ করেন।   জীবনী  টাটম কলোরাডোর বোল্ডারে জন্মগ্রহণ করেন। তিনি ইউনিভার্সিটি অব উইসকনসিন, ম্যাডিসন থেকে ১৯৩৪ সালে প্রাণরসায়নে পিএইচডি ডিগ্রি অর্জন করেন।  তথ্যসূত্র   বিষয়শ্রেণী:১৯০৯-এ জন্ম বিষয়শ্রেণী:১৯৭৫-এ মৃত্যু বিষয়শ্রেণী:উইসকনসিন-ম্যাডিসন বিশ্ববিদ্যালয়ের প্রাক্তন শিক্ষার্থী বিষয়শ্রেণী:ইয়েল বিশ্ববিদ্যালয়ের শিক্ষক বিষয়শ্রেণী:শিকাগো বিশ্ববিদ্যালয়ের প্রাক্তন শিক্ষার্থী বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:মার্কিন বংশাণুবিদ বিষয়শ্রেণী:মার্কিন নোবেল বিজয়ী বিষয়শ্রেণী:মার্কিন ফিলোসফিক্যাল সোসাইটির সদস্য
বান্দ্রা টার্মিনাস–গোরক্ষপুর হামসফর এক্সপ্রেস ভারতীয় রেলওয়ের একটি সম্পূর্ণ শীতাতপ নিয়ন্ত্রিত ৩ টায়ার এক্সপ্রেস ট্রেন, যা মহারাষ্ট্রের রাজধানী মুম্বাইয়ের সন্নিকটে অবস্থিত বান্দ্রা টার্মিনাস এবং উত্তরপ্রদেশের গোরক্ষপুর জংশন রেলওয়ে স্টেশনকে রেলপথে সংযুক্ত করে। এটি বর্তমানে সপ্তাহে একবার ১৯০৯১ / ১৯০৯২ ট্রেন নম্বরাঙ্কিত হয়ে পরিচালিত হচ্ছে। ট্রেনটি মহারাষ্ট্র, গুজরাট, মধ্যপ্রদেশ ও উত্তরপ্রদেশের মধ্যে চলাচল করে।‌‌ ট্রেনটি বান্দ্রা টার্মিনাস–জামনগর হামসফর এক্সপ্রেস-এর সাথে রেক ভাগাভাগি করে।   কোচের বৈশিষ্ট্য  ট্রেনগুলি সম্পূর্ণরূপে ভারতীয় রেলওয়ে দ্বারা নকশা করা ৩-স্তরের (টায়ার) এসি স্লিপার ট্রেন এছাড়া রয়েছে স্টেশন, ট্রেনের গতি ইত্যাদির তথ্য দেখানোর জন্য ডিসপ্লের বৈশিষ্ট্য সহ এলইডি স্ক্রিন এবং সেই সাথে প্রতি কামরায় থাকবে ঘোষণার ব্যবস্থা, চা-কফি এবং দুধের ভেন্ডিং মেশিন, বায়ো টয়লেট ও অন্যান্য সুযোগ-সুবিধার পাশাপাশি সিসিটিভি ক্যামেরা।   পরিষেবা  ১৯০৯১ নং বান্দ্রা টার্মিনাস–গোরক্ষপুর হামসফর এক্সপ্রেস ৫৩ কিমি প্রতি ঘন্টা বেগে বান্দ্রা টার্মিনাস থেকে যাত্রা শুরু করে ৩৭ ঘন্টায় ১৯৭৭ কিমি এবং ১৯০৯১ নং ট্রেনটি ৫৬ কিমি প্রতি ঘন্টা বেগে গোরক্ষপুর থেকে যাত্রা করে ৩৫ ঘন্টায় ঐ দূরত্ব অতিক্রম করে।   লোকো লিংক  এই ট্রেনটি বড়োদরা ইলেকট্রিক লোকো শেড ডব্লিউএপি-৭ লোকোমোটিভ দ্বারা বান্দ্রা টার্মিনাস থেকে গোরক্ষপুর পর্যন্ত যায়।  সময় সারণী  ট্রেন নাম্বার  স্টেশন কোড  যাত্রারম্ভ স্টেশন  যাত্রারম্ভের সময়  যাত্রারম্ভের দিন  যাত্রাসমাপ্তি স্টেশন  যাত্রাসমাপ্তির সময়  যাত্রাসমাপ্তির দিন ১৯০৯১  বিডিটিএস  বান্দ্রা টার্মিনাস  ০৫:১০ এএম  সোমবার  গোরক্ষপুর  ৬:১০ পিএম  মঙ্গলবার  ২২৮৩৪  জিকেপি  গোরক্ষপুর  ২১:৩০ পিএম বৃহস্পতিবার  বান্দ্রা টার্মিনাস  ৮:৩০ এএম   শুক্রবার    পথ ও যাত্রাবিরতি   ‌‌ বান্দ্রা টার্মিনাস                                             টীকা  তথ্যসূত্র  বিষয়শ্রেণী:২০২১-এ চালু রেল পরিষেবা বিষয়শ্রেণী:হামসফর এক্সপ্রেস ট্রেন বিষয়শ্রেণী:উত্তরপ্রদেশের রেল পরিবহন বিষয়শ্রেণী:মধ্যপ্রদেশের রেল পরিবহন বিষয়শ্রেণী:মহারাষ্ট্রের রেল পরিবহন বিষয়শ্রেণী:মুম্বইয়ের পরিবহন ব্যবস্থা
২০২২–২৫ আইসিসি মহিলা চ্যাম্পিয়নশিপ হচ্ছে আইসিসি মহিলা চ্যাম্পিয়নশিপ প্রতিযোগিতার তৃতীয় সংস্করণ এবং একটি মহিলাদের একদিনের আন্তর্জাতিক (মহিলা ওডিআই) প্রতিযোগিতা, যাতে বর্তমানে দশটি দল প্রতিদ্বন্দ্বিতা করছে। এতে ২০২৫ মহিলা ক্রিকেট বিশ্বকাপ প্রতিযোগিতার জন্য দল নির্ধারিত হবে। ২০২৫ বিশ্বকাপের আয়োজকসহ ও শীর্ষ চারটি দল অর্থাৎ মোট ৫টি দল সরাসরি বিশ্বকাপে খেলার যোগ্যতা অর্জন করবে। নিম্নের চারটি দল বিশ্বকাপ বাছাইপর্বে উত্তীর্ণ হবে। অস্ট্রেলিয়া হল গত দুই আসরের চ্যাম্পিয়ন।  দল নিম্নলিখিত দলগুলি এই প্রতিযোগিতায় অংশগ্রহণ করেন:                       তালিকা সূচি চ্যাম্পিয়নশিপ সংক্রান্ত নির্দেশাবলীতে আইসিসি এই তালিকা প্রকাশ করেছিল:  দলযাদের সাথে খেলবেযাদের সাথে খেলবে নাস্বাগতিক সিরিজঅতিথি সিরিজ   পয়েন্ট তালিকা  ম্যাচ সমূহ  পাকিস্তান ব শ্রীলঙ্কা  আয়ারল্যান্ড ব দক্ষিণ আফ্রিকা  শ্রীলঙ্কা ব ভারত  ইংল্যান্ড ব ভারত  ওয়েস্ট ইন্ডিজ ব নিউজিল্যান্ড  পাকিস্তান ব আয়ারল্যান্ড  ওয়েস্ট ইন্ডিজ ব ইংল্যান্ড  নিউজিল্যান্ড ব বাংলাদেশ  অস্ট্রেলিয়া ব পাকিস্তান  শ্রীলঙ্কা ব বাংলাদেশ  ওয়েস্ট ইন্ডিজ ব আয়ারল্যান্ড  শ্রীলঙ্কা ব নিউজিল্যান্ড  বাংলাদেশ ব ভারত  আয়ারল্যান্ড ব অস্ট্রেলিয়া পাকিস্তান ব দক্ষিণ আফ্রিকা ইংল্যান্ড ব শ্রীলঙ্কা দক্ষিণ আফ্রিকা ব নিউজিল্যান্ড  তথ্যসূত্র  বহিঃসংযোগ  ইএসপিএনক্রিকইনফো    বিষয়শ্রেণী:আন্তর্জাতিক নারী ক্রিকেট প্রতিযোগিতা নারী চ্যাম্পিয়নশিপ নারী চ্যাম্পিয়নশিপ নারী চ্যাম্পিয়নশিপ নারী চ্যাম্পিয়নশিপ বিষয়শ্রেণী:আইসিসি নারী চ্যাম্পিয়নশিপ
অছুৎ কন্যা (; ; ; বাংলা অনুবাদ: অস্পৃশ্য কন্যা) ১৯৩৬ সালে মুক্তিপ্রাপ্ত একটি হিন্দী চলচ্চিত্র। মুম্বাইয়ের চলচ্চিত্র উদ্যোগের প্রারম্ভিক কালের সুপার-হিট এই ছবিটিতে একজন দলিত মেয়ের ব্যর্থ প্রেম এবং আত্মত্যাগের কাহিনী চিত্রিত করা হয়েছে। বিংশ শতকের প্রথমের ভারতীয় সমাজটিতে দেখতে পাওয়া জাতিভেদের প্রাবল্যের প্রমাণ ছবিটিতে পাওয়া যায়।  বোম্বে টকীজ দ্বারা নির্মিত অনেকগুলি সফল ছবির অন্যতম ছিল অছুৎ কন্যা। ছবির পরিচালক ছিলেন ফ্রেঞ্জ্ ওষ্টেন, সঙ্গীত পরিচালক ছিলেন সরস্বতী দেবী এবং গানের রচয়িতা ছিলেন জে.এস. কাশ্যপ। মুখ্য ভূমিকায় ছিলেন অশোক কুমার এবং দেবীকা রাণী।   কাহিনী  বাম|থাম্ব|Devika Rani and Ashok Kumar in Achhoot Kanya গাঁয়ের গেলামাল দোকানী মোহনের পুত্র প্রতাপ (অশোক কুমার) এবং রেলওয়ে লেভেল ক্রসিঙের রক্ষী দুখীয়ার কন্যা কস্তুরী (দেবিকা রাণী) শিশুকালের বন্ধু। বড়ো হয়ে আসার সাথে সাথে একজন আরেকজনের গভীর প্রেমে পড়ে। কিন্তু দুজনের মধ্যে বিবাহ সম্ভব হয় না। কারণ প্রতাপ ছিল ব্রাহ্মণ সন্তান এবং কস্তুরী ছিল একজন অচ্ছুৎ কন্যা অর্থাৎ নিম্নজাতির মেয়ে। সেইসময়ের ভারতীয় সমাজ-ব্যবস্থায় অসবর্ণ বিবাহ প্রায় অসম্ভব ছিল।  প্রতাপ বিয়ে করে মীরা নামের একজন মেয়েকে। অন্যদিকে কস্তুরীর পিতা দুখীয়ার মতো লেভেল ক্রসিঙের রক্ষীর চাকরি করা মনু নামের ইতঃপূর্বে বিবাহিত একজন ছেলের সাথে বিয়ে হয়। যদিও বিয়ের পরে দুজন-দুজনের সাথে মানিয়ে নিতে পারেনি, তথাপি নিজের নিজের সংসারের দায়িত্ব পালন করতে চেষ্টা চালিয়ে গেল। এদিকে মনুর প্রথম পত্নী কাজরী তার স্বামীর জীবনে অন্য একজন মেয়ের প্রবেশকে সহজভাবে নিতে পারেনি। তাই সে প্রতাপের পত্নী মীরার সাথে এক হয়ে কস্তুরীর বিরুদ্ধে ষড়যন্ত্র করতে থাকে। সেই ষড়যন্ত্রের অংশস্বরূপ তারা দুজনেই একদিন কস্তুরীকে কাছের গাঁয়ে বসা মেলাতে নিয়ে গেল এবং ফেরার পথে একা ছেড়ে দিয়ে এল। সেই মেলায় প্রতাপও একটি দোকান দিয়েছিল। উপায়হীন হয়ে কস্তুরী দোকান করে ঘরের দিকে গরুরগাড়ীতে ফিরে আসা প্রতাপের সাথে একসাথে আসতে বাধ্য হল। কাজরী এবং মীরা গিয়ে মনুকে প্রতাপ ও কস্তুরী একসাথে আছে বলে উস্কানি দিল।  গরুরগাড়ী এসে লেভেল ক্রসিঙের কাছে এলে ক্রোধান্বিত মনু প্রতাপকে আক্রমণ করে। রেলপথের উপরে দুজনের মারা-মারি শুরু হয়। এই কাজিয়াকে কেন্দ্র করে সাম্প্রদায়িক সংঘর্ষ হওয়ার আশঙ্কা দেখা দিল। এদিকে একটি ট্রেন এসে পড়েছে। আসন্ন দুর্ঘটনা রোধ করতে কস্তুরী রেলপথ দিয়ে দৌড়ে গিয়ে রেলগাড়িটি থামাতে চেষ্টা করে। কিন্তু দুর্ভাগ্যবশতঃ সে রেলে কাটা পড়ে মৃত্যুবরণ করে।  সমাজে অস্পৃশ্য বলে গণ্য করা একজন নির্দোষ মেয়ে নিজের জীবন দিয়ে আসন্ন সাম্প্রদায়িক সংঘর্ষ থেকে গ্রামটিকে রক্ষা করে যায়। তখন গ্রামবাসী সেই সাধারণ মেয়েটির মহত্ব উপলব্ধি করে।   ভূমিকা   দেবিকা রাণী ... কস্তুরী  অশোক কুমার ... প্রতাপ  পি.এফ. পিঠাবালা ... মোহন, প্রতাপের পিতা  কামতা প্রসাদ ... দুখীয়া, কস্তুরীর পিতা  কিশোরী লাল ... বাবুলাল বৈদ্য  কুসুম কুমারী  প্রমিলা  আনবার  ইশরাত   তথ্যউৎস    বহিঃসংযোগ      Watch Achhut Kanya entirely annotated with archival material at Indiancine.ma  বিষয়শ্রেণী:হিন্দি চলচ্চিত্র বিষয়শ্রেণী:ভারতীয় সাদাকালো চলচ্চিত্র বিষয়শ্রেণী:ভারতীয় প্রণয়ধর্মী নাট্য চলচ্চিত্র
ছিট করঞ্জী (বৈজ্ঞানিক নাম: Sumalia daraxa(Doubleday)) নিমফ্যালিডি পরিবার এবং লিমিনিটিডিনি উপগোত্র এবং সুমালিয়া বর্গের অন্তর্ভুক্ত মাঝারী আকারের প্রজাপতি।প্রথম দর্শনে এই প্রজাতির সনাক্তকরণে প্রায়শই তুঁতচিল প্রজাতির সাথে ভ্রম হয়।   আকার  ছিট করঞ্জী প্রসারিত অবস্থায় ডানার মাপ ৬০-৭০ মিলিমিটার।  উপপ্রজাতি  ভারতে প্রাপ্ত ছিট করঞ্জী এর উপপ্রজাতি হল-   Sumalia daraxa daraxa (Doubleday, [1848]) – Sylhet Green Commodore   বিস্তার  ভারত এর উত্তরাঞ্চল থেকে অরুণাচল প্রদেশ এবং উত্তর-পূর্ব ভারতের পার্বত্য অঞ্চলGogoi, R., Chetry, A. & Bhuyan, A. Diversity and species richness of butterfly in soraipung range of Dehing Patkai National Park, Assam, India. JoBAZ 84, 6 (2023). https://doi.org/10.1186/s41936-023-00327-9, পশ্চিমবঙ্গ (দার্জিলিং), নেপাল, ভুটান, বাংলাদেশ এবং উত্তর মায়ানমারে এদের দেখা যায়।  বর্ণনা  প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-  স্ত্রী এবং পুরুষ উভয় নমুনারই ডানার উপরিতল কালচে বাদামী এবং গাঢ় বাদামীর সংমিশ্রণ। সামনের এবং পিছনের উভয় ডানারই উপরিপৃষ্ঠে ঈষদ্‌ সবুজ তীর্যক ডিসকাল বন্ধনী বর্তমান যা সংযুক্ত ভাবে সামনের ডানার এপিকাল অংশের ইষদ‌ সবুজ ছোপগুলির দিকে বেঁকে গেছে। ঈষদ্ সবুজ এপিকাল ছোপগুলির উপড়ের দিকে ক্রমশ ক্ষুদ্রাকার। টর্নাস লাল ও কালো ছোটো ছোপের (প্রতিটি প্রায় চতুকৌনিক ছোপের কেন্দ্রস্থলে একটি করে ছোট কালো ছোপ) একটি সংগঘবদ্ধ সারি প্বার্শপ্রান্তরেখার প্রায় সমান্তরাল ভাবে একটি কম স্পষ্ট বন্ধনীর ন্যায় বিস্তৃত রয়েছে সামনের ডানার এপিকাল অংশ থেকে পিছনের ডানার টর্নাস পর্যন্ত।   আচরণ  এদের উড়ান খুব শক্তিশালী এবং দ্রুত। পার্বত্য জঙ্গলের ফাঁকা পরিষ্কার জায়গায়, ভিজে স্যাঁতস্যাঁতে পাকা অথবা কাঁচা মাটির রাস্তা এদের পছন্দের বিচরণ ক্ষেত্র। এছাড়া ছোট নদী অথবা ঝর্নার পার্শ্ববর্তী অঞ্চল এদের পছন্দের জায়গা। ভিজে মাটি এবং পশুর বিষ্ঠাতে এদের বশ্যে থাকতে দেখা যায়। জঙ্গল পাহাড়ের ৩০০-২১০০ মিটার উচ্চতা পর্যন্ত এদের বিচরণ ও গতিবিধি নথিভুক্ত রয়েছে। মূলত মে থেকে আগস্ট এবং নভেম্বর মাসে এদের দেখা মেলে। স্ত্রী নমুনার দর্শন মেলে অতি কদাচিৎ।   চিত্রশালা   তথ্যসূত্র    বহিঃসংযোগ   বিষয়শ্রেণী:ভারতের প্রজাপতি বিষয়শ্রেণী:প্রজাপতি বিষয়শ্রেণী:অরুণাচল প্রদেশে প্রাপ্ত নিমফ্যালিডি গোত্রের প্রজাপতি বিষয়শ্রেণী:সিকিমে প্রাপ্ত নিমফ্যালিডি গোত্রের প্রজাপতি বিষয়শ্রেণী:এশিয়ার প্রজাপতি বিষয়শ্রেণী:১৮৪৮-এ বর্ণিত প্রজাপতি
২০২৪ সালের ২৫ আগস্টে বাংলাদেশ আনসারের কিছু সদস্য চাকরির সংস্কারের জন্য বাংলাদেশ সচিবালয়ের সম্মুখে একটি বিদ্রোহ সংঘটিত করে। সেখানে সেনাবাহিনী ও বৈষম্যবিরোধী ছাত্র আন্দোলনের শিক্ষার্থীদের সঙ্গে আনসার সদস্যদের সশস্ত্র সংঘর্ষ হয়, এতে বহু মানুষ আহত হয়।  পটভূমি ছাত্র-জনতার আন্দোলনে শেখ হাসিনা সরকারের পতনের পর, ১২ আগস্ট চাকরি স্থায়ী করার একদফা দাবিতে ঢাকার জাতীয় প্রেস ক্লাব ও সুপ্রিম কোর্টের সামনে বিক্ষোভ করেন সাধারণ আনসার সদস্যরা।  ২৪ আগস্ট অন্তর্বর্তীকালীন সরকারের স্বরাষ্ট্র বিষয়ক উপদেষ্টা লেফটেন্যান্ট জেনারেল (অব.) জাহাঙ্গীর আলম চৌধুরী আন্দোলনরত আনসার সদস্যদের সঙ্গে সাক্ষাৎ করেন। তিনি বিতর্কিত ছয় মাসের বিশ্রাম ব্যবস্থা বাতিলের প্রাথমিক সিদ্ধান্ত ঘোষণা করেন এবং তাঁদের আশ্বস্ত করেন যে চাকরি জাতীয়করণের দাবি একটি আসন্ন কমিটি দ্বারা পর্যালোচনা করা হবে। তা সত্ত্বেও চাকরি জাতীয়করণের বিষয়ে তাৎক্ষণিক কোনো নিশ্চয়তা না থাকায় আনসার সদস্যরা অসন্তুষ্ট ছিলেন।  এরপর ২৫ আগস্ট আনসার সদস্যদের একটি অংশ তাদের চাকরি জাতীয়করণ এবং অন্যান্য সুবিধার মধ্যে ছয় মাসের "বিশ্রাম ব্যবস্থা" বাতিলের দাবিতে বিক্ষোভ শুরু করে। এই বিক্ষোভের ফলে ঢাকা জুড়ে তীব্র যানজটের সৃষ্টি হয়, যার ফলে উল্লেখযোগ্য জনভোগান্তির সৃষ্টি হয়।  ঘটনাবলি ২৫ আগস্ট বৈষম্যবিরোধী ছাত্র আন্দোলনের দুই সমন্বয়ক হাসনাত আবদুল্লাহ ও সারজিস আলম, তথ্য ও যোগাযোগ প্রযুক্তি উপদেষ্টা নাহিদ ইসলামসহ অন্যান্য কর্মকর্তাদের আনসার সদস্যরা সচিবালয়ের ভিতর আটককে রাখলে উত্তেজনা নাটকীয়ভাবে বেড়ে যায়।  এর আগের দিনের শুরুতে, হাসনাত আব্দুল্লাহ তার ফেসবুক পোস্টে অভিযোগ করে আনসার সদস্যরা তাদের আটকে রেখেছে। আনসার সদস্যরা তাদের দাবি পূরণের দাবিতে স্লোগান দিয়ে সচিবালয়ে প্রবেশ করলে পরিস্থিতি আরও খারাপ হয়।  বাংলাদেশ সময় রাত ৯.০০ টার দিকে, ছাত্রদের একটি দল ঢাকা বিশ্ববিদ্যালয়ের টিএসসি থেকে সচিবালয়ের দিকে মিছিল করে তাদের উদ্ধার করতে গেলেও আনসার সদস্যদের ইট-পাথর নিক্ষেপের ফলে হাসনাত আবদুল্লাহসহ কমপক্ষে ৪০ জন আহত হয়। শিক্ষার্থীরা লাঠিসোঁটা ও ঢিল ছুড়ে বিদ্রোহীদের প্রতিহত করে। পরবর্তীতে শিক্ষার্থীদের ও বাংলাদেশ সেনাবাহিনীর সম্মিলিত প্রচেষ্টায়, আনসার সদস্যরা শেষ পর্যন্ত পরাজিত হয় এবং আত্মসমর্পণ করে। ভেতরে আটকে পড়া কর্মকর্তাদের ১০ ঘণ্টা অবরোধের পর ছেড়ে দেওয়া হয়।  ফলাফল সংঘর্ষের সময় সচিবালয়ে থাকা ১০০ জনেরও বেশি আনসার সদস্যকে শাহবাগ থানায় নিয়ে যাওয়া হয় এবং বেআইনি সমাবেশের অভিযোগে মোট ৩৯০ জন আনসার সদস্যকে গ্রেপ্তার করা হয়। পরবর্তীকালে নয়জন উপপরিচালক এবং দশজন আনসার পরিচালককে তাঁদের পদ থেকে বদলি করা হয়।  উপরন্তু ঢাকা মেট্রোপলিটন পুলিশ বাংলাদেশ সচিবালয় এবং প্রধান উপদেষ্টার বাসভবন সংলগ্ন সমাবেশ, সভা বা বিক্ষোভ নিষিদ্ধ করে।  প্রতিক্রিয়া ২৫ আগস্ট রাতে বাংলাদেশ আনসার ও গ্রাম প্রতিরক্ষা বাহিনীর মহাপরিচালক মেজর জেনারেল আবদুল মোতালেব সাজ্জাদ মাহমুদ জানান যে আন্দোলনকারী আনসার সদস্যরা অঙ্গীভূত আনসারের এবং তাঁদের সঙ্গে ব্যাটালিয়ন আনসারের কোনো সম্পর্ক নেই।  আরও দেখুন  ১৯৯৪-এর বাংলাদেশ আনসার বিদ্রোহ  তথ্যসূত্র  বিষয়শ্রেণী:২০২৪-এ বাংলাদেশ বিষয়শ্রেণী:বাংলাদেশ আনসার
এনতান্দো এনকোসি (, ; জন্ম: ৩০ এপ্রিল ২০০৪) হলেন একজন দক্ষিণ আফ্রিকান পেশাদার ফুটবল খেলোয়াড়। তিনি বর্তমানে দক্ষিণ আফ্রিকার পেশাদার ফুটবল লিগের শীর্ষ স্তর দক্ষিণ আফ্রিকান প্রিমিয়ারশিপের ক্লাব মামেলোদি সানডাউন্সের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় হিসেবে খেলেন।  প্রারম্ভিক জীবন এনতান্দো এনকোসি ২০০৪ সালের ৩০শে এপ্রিল তারিখে দক্ষিণ আফ্রিকায় জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ     বিষয়শ্রেণী:২০০৪-এ জন্ম বিষয়শ্রেণী:জীবিত ব্যক্তি বিষয়শ্রেণী:দক্ষিণ আফ্রিকান ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:মামেলোদি সানডাউন্স ফুটবল ক্লাবের খেলোয়াড় বিষয়শ্রেণী:দক্ষিণ আফ্রিকান প্রিমিয়ারশিপের খেলোয়াড়
মুহিত্তিন সেরিন (জন্ম ১৯৪৫) একজন তুর্কি হাতাত (ইসলামী হস্তলিপি শিল্পী) এবং অধ্যাপক।   প্রারম্ভিক জীবন  মুহিত্তিন সেরিন ১৯৪৫ সালের ৩ আগস্ট তারিখে তোকাত প্রদেশের দিমোরতা-উজুমোরেন জেলায় জন্মগ্রহণ করেন।   শিক্ষা জীবন  তিনি ১৯৭০ সালে ইসলাম ইনস্টিটিউট থেকে স্নাতক সম্পন্ন করেন। এরপর ১৯৮৩ সালে মারমারা বিশ্ববিদ্যালয় থেকে তুর্কি-ইসলামী শিল্পকলা বিষয়ে পিএইচডি ডিগ্রি অর্জন করেন।   কর্মজীবন  ১৯৮৩ সালে তিনি মারমারা বিশ্ববিদ্যালয়ে সহকারী অধ্যাপক হিসেবে যোগ দেন। ১৯৯২ সালে তিনি সহযোগী অধ্যাপক হন এবং ১৯৯৮ সাল থেকে ২০১২ সালের শুরু পর্যন্ত অধ্যাপক হিসেবে কর্মরত ছিলেন। ২০১২ সালের অক্টোবর মাস থেকে তিনি ২৯ মে বিশ্ববিদ্যালয়ে শিক্ষকতা করছেন।  ১৯৮৩ থেকে ২০১৬ সালের মধ্যে তিনি ইসলাম বিশ্বকোষে ৫০টি প্রবন্ধ লিখেছেন। তিনি বিভিন্ন যাদুঘরে ইসলামী হস্তলিপি নিয়ে প্রদর্শনীর জন্য লেখালেখি করেছেন, যার মধ্যে ইন্ডিয়ানা বিশ্ববিদ্যালয়ের ফাইন আর্টস মিউজিয়ামও রয়েছে। এছাড়া তিনি ইরানের সংস্কৃতি মন্ত্রণালয় ও আধুনিক শিল্পকলা জাদুঘর আয়োজিত হস্তলিপি উৎসবে প্রবন্ধ উপস্থাপন করেন।  তিনি একজন খ্যাতনামা হাতাত এবং অধ্যাপক হিসেবে পেশাগতভাবে পরিচিত।   তুর্কি ভাষায় প্রকাশিত গ্রন্থাবলী    আমাদের হস্তলিপি শিল্প (Hat Sanatımız) – ইস্তানবুল, ১৯৮২    হস্তলিপি শিল্প ও খ্যাতিমান হস্তলিপিকার (Hat Sanatı ve Meşhur Hattatlar) – ইস্তানবুল, ১৯৯৯, ২০০৩, ২০০৮, ২০১০    হস্তলিপি শিল্পের ইতিহাস: ঘরানা ও অনুসারীরা (Hat Sanatı Târihi / Ekoller ve takipçileri), ২ খণ্ড – ইস্তানবুল, ২০১৯    হস্তলিপিকার আজিজ আফেন্দি (Hattat Aziz Efendi) – ইস্তানবুল, ১৯৮৮, ১৯৯৯    হস্তলিপিকার শেইখ হামদুল্লাহ (Hattat Şeyh Hamdullah) – ইস্তানবুল, ১৯৯২, ২০০৭    হস্তলিপিকার কামাল বাতানায় (Hattat Kemal Batanay) – ইস্তানবুল, ২০০৬    হস্তলিপিকার সামি আফেন্দি: জেলি তালীক, ঐতিহাসিক কবিতা (Hattat Sâmi Efendi: Celî Ta‘lîk, Târih Manzûmesi) – ইস্তানবুল, ২০১৪    হস্তলিপিকার আহমেদ শেমসুদ্দিন কারাহিসারী: পবিত্র কুরআনের পাণ্ডুলিপি (Hattat Ahmed Şemseddin Karahisarî: Mushaf-ı Şerîf’i) – ইস্তানবুল, ২০১৫    কলমের কিবলা শেইখ হামদুল্লাহ: পবিত্র কুরআনের পাণ্ডুলিপি (Kıbletü’l-Küttâb Şeyh Hamdullah: Mushaf-ı Şerîf) – ইস্তানবুল, ২০১৬    হস্তলিপিকার শেকেরজাদে সৈয়দ মাহমুদ আফেন্দি: পবিত্র কুরআনের পাণ্ডুলিপি (Hattat Şekerzâde Seyyid Mehmed Efendi: Mushaf-ı Şerîf) – ইস্তানবুল, ২০১৮    হস্তলিপিকার শেভকি আফেন্দি: সুলুস-নসখ মেশক মুরাক্কা (Hattat Şevki Efendi: Sülüs Nesih Meşk Murakkaı) – ইস্তানবুল, ১৯৯৬, ২০১৮    হস্তলিপিকার কাজাসকার মুস্তফা ইজ্জত আফেন্দি: সুলুস-নসখ মেশক মুরাক্কা (Hattat Kazasker Mustafa İzzet Efendi: Sülüs Nesih Meşk Murakkaı) – ইস্তানবুল, ১৯৯৬, ২০২০    হস্তলিপিকার হুলুসী আফেন্দি: তালীক মেশক মুরাক্কা (Hattat Hulûsî Efendi: Ta‘lîk Meşk Murakkaı) – ইস্তানবুল, ১৯৯৯, ২০২১    হস্তলিপিকার হালিম আফেন্দি: দিবানী, জেলি দিবানী, রিকা মেশক মুরাক্কা (Hattat Halim Efendi: Dîvânî, Celî Dîvânî, Rik’a Meşk Murakkaı) – ইস্তানবুল, ২০০০, ২০১৪    মেশক সংকলন (Meşk Mecmuası) – ইস্তানবুল, ২০১৭, ২০১৯   তথ্যসূত্র    বিষয়শ্রেণী:২০শ শতাব্দীর চারুলিপিকর বিষয়শ্রেণী:২১শ শতাব্দীর চারুলিপিকর বিষয়শ্রেণী:জীবিত ব্যক্তি বিষয়শ্রেণী:তুর্কি শিক্ষায়তনিক বিষয়শ্রেণী:তুর্কি চারুলিপিকর বিষয়শ্রেণী:১৯৪৫-এ জন্ম
ডিসকভারি নভোখেয়াযান (অরবিটার ভেহিক্‌ল ডেসিগনেশন: ওভি-১০৩) নাসার নভোখেয়াযান ফ্লিটে বর্তমানে কার্মক্ষম তিনটি নভোযানের একটি। অন্য দুটি হল আটলান্টিস এবং এন্ডিয়েভার। ১৯৮৪ সালে প্রথম উড্ডয়নের সময় ডিসকভারি ছিল তৃতীয় কর্মক্ষম নভোখেয়াযান এবং বর্তমানে এটি প্রাচীনতম নভোখেয়াযানে যা এখনও কাজ করে চলেছে। এই নবোখেয়াযানের মাধ্যমে গবেষণা কাজের পাশাপাশি আন্তর্জাতিক মহাকাশ স্টেশনের অভিযানসমুহও পরিচালনা করা হয়েছে।   আরও দেখুন   নভোখেয়াযান মিশনসমূহের তালিকা   বহিঃসংযোগ    Return to Flight mission STS-114 and STS-121   Shuttle Orbiter Discovery (OV-103)   Night Launch of the Space Shuttle Discovery  বিষয়শ্রেণী:স্পেস শাটল বিষয়শ্রেণী:মনুষ্যবাহী মহাকাশযান